আজ বিকেল ৫ টায় জাতির উদ্দেশে ভাষণ প্রধানমন্ত্রীর, তীব্র চাঞ্চল্য দেশজুড়ে

ওয়েবডেস্ক- আজ রবিবার (Sunday) জাতির উদ্দেশে ভাষণ (Address To The Nation) দেবেন প্রধানমন্ত্রী নরেন্দ্র মোদি (Prime Minister Narendra Modi)। বিকেল পাঁচটায় সেই অনুষ্ঠান হবে বলে সরকারি সূত্রে খবর। কী কারণে, কেন প্রধানমন্ত্রীর এই ভাষণের আয়োজন তা এখনও স্পষ্ট নয়। ফলে খুব স্বাভাবিকভাবেই রাজনৈতিকমহলের পাশাপাশি প্রধানমন্ত্রীর ভাষণের অপেক্ষায় দেশবাসী। কী বলতে পারেন প্রধানমন্ত্রী, তা নিয়ে সকলের মধ্যেই চাঞ্চল্য তৈরি হচ্ছে।

এদিকে আজ মহালয়া। এইদিনে পশ্চিমবঙ্গবাসীকে বাংলায় এক্স হ্যান্ডেলে শুভেচ্ছা জানিয়েছেন প্রধানমন্ত্রী। ২০২৬-এর বাংলায় বিধানসভা নির্বাচনের আগে এই আবেগঘন পোস্ট বাঙালি জাতির আবেগকে উসকে দিয়েছে। কারণ সাম্প্রতিক সময় রাজ্যের বাইরে একাধিক জায়গায় বাংলায় কথা বলার জন্য বিভিন্নভাবেই হেনস্থার শিকার হচ্ছে পরিযায়ী শ্রমিকেরা। যাদের পক্ষে কাজ করা বাইরে দুষ্কর হয়ে পড়ছে। ফলে খুব স্বাভাবিকভাবেই বিজেপি শাসিত রাজ্যে এই ধরণের ঘটনায় ভোটে আগে পদ্মশিবিরে চাপ বাড়িয়েছে। কারণ শনিবার দুর্গাপুজোর উদ্বোধনী মঞ্চ থেকেও কেন্দ্রকে নিশানা করেছেন মুখ্যমন্ত্রী মমতা বন্দ্যোপাধ্যায়। মুখ্যমন্ত্রী বলেন, আমরা বাংলা ভাষাকেও যে রকম সম্মান করি, তেমনি অন্য ভাষাকেও সম্মান করি। বাংলায় কথা বলার জন্য হেনস্থার শিকার হতে হবে কেন? প্রধানমন্ত্রী ভাষণে আজ পরিযায়ী শ্রমিকদের জন্য কী কোনও বার্তা থাকতে পারে?

অপরদিকে জিএসটি কমিয়েছে কেন্দ্র সরকার। যা ২২ সেপ্টেম্বর থেকে দেশজুড়ে কার্যকর হতে চলেছে। তার ঠিক আগেই দিন বিকেলে প্রধানমন্ত্রীর ভাষণ কী  নতুন কোন প্রশ্ন সামনে আনবেন ম? যা নিয়ে জল্পনা শুরু হয়েছে। জিএসটি কাঠামো সংস্কারের মাধ্যমে দেশের পণ্য ও পরিষেবা কর দু’টি স্তরে নামিয়ে এনেছে কেন্দ্র। আগে ৫, ১২, ১৮ এবং ২৮ শতাংশ হারে জিএসটি নেওয়া হত। এখন থেকে কর নেওয়া হবে শুধু দু’টি হারে— ৫ শতাংশ এবং ১৮ শতাংশ। ১২ এবং ২৮ শতাংশের স্তর দু’টি তুলে দেওয়ার ফলে সোমবার থেকে।

অপরদিকে ট্রাম্পের শুল্কবাণে বিধ্বস্ত ভারত। রাশিয়া থেকে তেল কেনার জন্য ভারতের উপর অতিরিক্ত শুল্ক চাপিয়েছে ডোনাল্ড ট্রাম্প সরকার। যা ভারতের বাণিজ্যের উপর প্রভাব পড়েছে। আমেরিকা প্রীতি নিয়ে বিরোধীদের তোপের মুখে পড়ছেন প্রধানমন্ত্রী মোদি।

অপরদিকে আর কয়েকদিন পরেই বিহার ভোট। তার আগেই রাহুল গান্ধী কেন্দ্র ও নির্বাচন কমিশনকে নিশানা করে লাগাতার ভোট চুরির অভিযোগ করে চলেছেন। যা নিয়ে কোণঠাসা হতে হচ্ছে পদ্ম শিবির ও কমিশনকে। এর মধ্যেই রাহুল দাবি করছেন, কংগ্রেস তথ্য ছাড়া কোনও কথা বলে না, তাই এবার সমস্ত প্রমাণ দেবে হাত শিবির। সেইসঙ্গে কংগ্রেস সাংসদের দাবি, এবার হাইড্রোজেন বোমা ফাটাবে কংগ্রেস। ফলে সেই ভোট চুরির অভিযোগ নিয়ে পদ্মশিবিরের ভাবমূর্তি ধরে রাখতে দেশবাসীর উদ্দেশে বার্তা দিতে পারেন প্রধানমন্ত্রী।

আরও পড়ুন-  ‘শুভ মহালয়া’ পশ্চিমবঙ্গবাসীকে বাংলায় শুভেচ্ছা প্রধানমন্ত্রী মোদির

ফলে আজ প্রধানমন্ত্রীর জাতির উদ্দেশে ভাষণ ঘিরে একাধিক প্রশ্ন দানা বেঁধেছে।

২০১৬ সাল এখনও মানুষ ভোলেনি। কারণ এই ২০১৬ সালের ৮ নভেম্বর নোটবন্দির ঘোষণা করেছিলেন প্রধানমন্ত্রী। এর পর ২০২০ দেশজুড়ের করোনার কারণে লকডাউন ঘোষণা করেছিলেন প্রধানমন্ত্রী। ফলে এবার কী অপেক্ষা করছে দেশবাসীর জন্য? আজ দেশবাসীর নজর বিকেল ৫ টায়।

দেখুন আরও খবর-